East Providence

East Providence je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu 43,02 km² (z toho 34,7 km² súš) a žije tu 48 688 obyvateľov (2000). Je to piate najľudnatejšie mesto v štáte. Mesto leží v aglomerácii Providence, východne od hlavného mesta, medzi úzkymi morskými zátokami Seekonk a Providence a hranicou s Massachusetts. Cez mesto preteká rieka Ten Mile River, na ktorej je vybudovaná priehrada James V. Turner Reservoir. S Providence je mesto spojené tromi mostami (dva diaľničné).